Zmluva o dielo
uzavretá podľa § 536 zákona č. 513/1991 Zb. Obchodný zákonník (ďalej len „Obchodný zákonník“) a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „ZVO“)
(ďalej len „zmluva“)

Článok I.
Zmluvné strany
1.1 Objednávateľ:				Univerzita Komenského v Bratislave, Rektorát
Sídlo:					Šafárikovo nám. 6, 814 99 Bratislava 1
Korešpondenčná adresa:			Šafárikovo nám. 6, P. O. Box 440, 814 99 Bratislava
Štatutárny orgán:				prof. JUDr. Marek Števček, DrSc., rektor
IČO:					00397 865
DIČ:					2020845332
IČ DPH:					SK2020845332
Osoba oprávnená konať vo veciach:	
a) zmluvných vrátane podpisu:		Ing. Ingrid Kútna Želonková, PhD., kvestorka
b) realizácie zmluvy:			Ing. Ladislav Vanda
tel.:					+421 918 110 019
        e-mail:		                ladislav.vanda@uniba.sk 
							
(ďalej len „objednávateľ“)
1.2 Zhotoviteľ:				
Sídlo:					
IČO:					
DIČ:					
IČ DPH:					
Zapísaný:	
Osoba oprávnená konať vo veciach:	
a) zmluvných vrátane podpisu:		
b) realizácie zmluvy:			
Bankové spojenie:							
IBAN:					
tel.:									
e-mail:					

(ďalej len „zhotoviteľ“)

(objednávateľ a zhotoviteľ samostatne aj ako „zmluvná strana“ alebo spolu aj ako „zmluvné strany“)



Článok II.
Predmet zmluvy
[bookmark: _Hlk225333500][bookmark: _Hlk225246126]2.1	Podkladom pre uzavretie tejto zmluvy je výsledok verejného obstarávania uskutočneného v rámci dynamického nákupného systému podľa §58-61 zákona o verejnom obstarávaní s názvom: „Architektonické, projekčné a inžinierske služby – DNS“, uverejneného vo Vestníku Úradu pre verejné obstarávanie č. 26/2024 z  06.02.2024, zo dňa 06.02.2024 a v Európskom vestníku dňa 05.02.2024 pod číslom 25-75849, konkrétne výsledok verejného obstarávania zákazky s názvom:  „Nová kontajnerová vrátnica SG 55, PD“ predmetom ktorej je vypracovanie projektovej dokumentácie, vykonanie inžinierskych činností a súvisiacich činností, poskytnutie činnosti autorského dozoru (ďalej spolu aj ako „predmet zmluvy“).
2.2 	Predmetom tejto zmluvy je záväzok:
a) zhotoviteľa, vyhotoví projektovú dokumentáciu v rozsahu podľa článku III. ods. 3.1 tejto zmluvy pre objednávateľa a odovzdá ho zhotovené v rozsahu a v kvalite vymedzenej v tejto zmluve a v jej prílohách v termíne dohodnutom vrátane výkaz-výmeru a rozpočtu overenia projektu stavby, zabezpečenia záväzných stanovísk a vyjadrení/stanovísk k stavebnému zámeru, právoplatného rozhodnutia o stavebnom zámere v čl. V tejto zmluvy objednávateľovi; 
b) zhotoviteľa, že pre objednávateľa v rozsahu a za podmienok dohodnutých v článku III. ods. 3.2 tejto zmluvy a v jej prílohách vykoná a/alebo zabezpečí výkon autorského dozoru; 
c) zhotoviteľa, že pre objednávateľa v rozsahu a za podmienok dohodnutých v článku III. ods. 3.3 tejto zmluvy a v jej prílohách vykoná a/alebo zabezpečí právoplatné kolaudačné osvedčenie (v prípade požiadavky stavebného úradu na kolaudáciu stavby);
d) zhotoviteľa zamerať si pred vypracovaním projektovej dokumentácie skutočné rozmery, kóty a stav predmetného areálu, ktorých sa dotýka rozsah prác; 
e) zhotoviteľa zodpovedať za všetky povinnosti na úseku BOZP a PO, ktoré mu stanovuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zákon č. 314/2001 Z. z. o ochrane pred požiarmi v znení a doplnení neskorších zákonov; 
f) zhotoviteľa, že bude rešpektovať všetky požiadavky objednávateľa týkajúce sa predmetu zmluvy a predmet zmluvy vykoná v súlade s podmienkami stanovenými touto zmluvou a v súlade s príslušnými platnými právnymi predpismi a technickými normami; 
g) objednávateľa, že prevezme riadne a včas zrealizované dielo a riadne a včas poskytnuté činnosti a súvisiace práce a zaplatí zhotoviteľovi cenu za dielo podľa čl. VII tejto zmluvy; 
h) zhotoviteľa, že udelí objednávateľovi súhlas na použitie diela uvedený v čl. XII tejto zmluvy; 
i) zhotoviteľa poskytnúť súčinnosť objednávateľovi aj počas verejného obstarávania zákazky na výber zhotoviteľa stavebných prác, najmä, nie však výlučne - poskytovanie vysvetlení súťažných podkladov (projektovej dokumentácie a výkazu výmer) na otázky zo strany záujemcov doručených objednávateľovi, príprava odpovedí pri doručení žiadostí o nápravu/námietok (týkajúcich sa projektovej dokumentácie a výkazu výmer) zo strany dotknutých osôb v procese verejného obstarávania v lehotách určených v zákone o verejnom obstarávaní). Vysvetlenie, resp. odpovede je zhotoviteľ povinný vypracovať a doručiť objednávateľovi bezodkladne, najneskôr do 3 pracovných dní tak, aby ich mohol objednávateľ preukázateľne oznámiť všetkým záujemcom, resp. zaslať dotknutým úradom v čo najkratšej lehote; 
2.3	Zhotoviteľ je povinný vypracovať harmonogram prác vykonávania diela schválený Objednávateľom pred podpisom tejto zmluvy, ktorý pozostáva najmä z termínov pre vykonanie diela a ktorý tvorí Prílohu č. 5 tejto Zmluvy.
2.4	Zhotoviteľ sa zaväzuje zhotoviť dielo riadne, včas a bez vád a nedorobkov a odovzdať ho objednávateľovi formou protokolu o odovzdaní a prevzatí diela.
2.5	Objednávateľ sa zaväzuje dielo prevziať a zaplatiť zaň dohodnutú cenu podľa podmienok tejto zmluvy.


Článok III.
Dielo a uskutočnenie činností a súvisiacich prác
3.1	Zhotoviteľ sa zaväzuje, že na vlastné náklady a nebezpečenstvo pre objednávateľa vyhotoví/zabezpečí:
a) projektovú dokumentáciu (ďalej aj ako „PD“) Nová kontajnerová vrátnica SG 55, PD (ďalej aj „stavba“) podľa tejto zmluvy a jej príloh a v súlade s požiadavkami objednávateľa, a to: 
b) dokumentáciu umiestnenia kontajnerovej vrátnice v podrobnostiach realizácie stavby podľa požiadaviek objednávateľa vrátane členenia PD, výkazu výmer a rozpočtu do samostatných celkov; 
c) výkaz výmer a rozpočet musí byť zároveň pre účely verejného obstarávania (výber zhotoviteľa stavby) spracovaný v súlade s § 42 zákona o verejnom obstarávaní, t. j. bez odkazu na konkrétneho výrobcu, výrobného postupu, obchodného označenia, patentu, typu, oblasti alebo miesta pôvodu alebo výroby, ak by tým dochádzalo k znevýhodneniu alebo vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky dostatočne presne a zrozumiteľne, a takýto odkaz musí byť doplnený slovami „alebo ekvivalentný“ s určením požadovaných minimálnych technických štandardov; 
d) zmeny a doplnky PD; 
e) Zabezpečenie inžinierskej činnosti v rámci procesu povolenia stavby najmä:
· spracovanie a odoslanie žiadostí na vydanie požadovaných stanovísk, o čom bude  objednávateľ  písomne informovaný formou naskenovaných žiadostí s overením podania, 
· záväzné stanoviská a vyjadrenia k stavebnému zámeru;
· po 30 dňoch po podaní jednotlivých žiadostí informovanie objednávateľa o stave podaní, ako aj podanie informácie o prípadných nejasnostiach alebo problémoch so zabezpečením stanovísk (písomnou formou); 
· aktívna účasť na správnom konaní a zabezpečenie právoplatného povolenia stavby overeného zaručenou konverziou
· zabezpečenie vzdania sa možnosti odvolania od všetkých účastníkov stavebného konania v prípade  požiadavky na urýchlené správoplatnenie rozhodnutia o povolení stavby,
· zabezpečenie vydania prípadných ďalších právoplatných povolení (rozhodnutí / stanovísk), ktoré môžu vyplynúť z povahy a rozsahu pripravovanej stavby, o čom bude objednávateľa včas informovať,
· poskytovaní súčinnosti pri tvorbe podmienok objednávateľa ako verejného obstarávateľa pre výber zhotoviteľa stavby, najmä spracovanie technickej časti podkladov pre výber zhotoviteľa stavby, odborná pomoc a súčinnosť v procese verejného obstarávania vrátane vyhodnotenia ponúk; 
· úhrade správnych a iných poplatkov
(ďalej PD spolu aj ako „dielo“).
3.2	Zhotoviteľ sa zaväzuje, že pre objednávateľa vykoná a/alebo zabezpečí výkon autorského dozoru, ktorým sa na účely tejto zmluvy rozumie najmä (nie však výlučne) : 
a) poskytovanie súčinnosti, konzultácií, poradenskej alebo inej odbornej činnosti súvisiacej s predmetom tejto zmluvy na základe požiadaviek objednávateľa, a to počas celej realizácii stavby; 
b) spolupráca s objednávateľom pri aktualizácii zmluvných vzťahov so zhotoviteľom stavby v priebehu realizácie, odborné posudzovanie návrhov na zmeny a doplnky PD vyžiadané zhotoviteľom stavby alebo objednávateľom; 
3.3	Zhotoviteľ sa zaväzuje, že pre objednávateľa vykoná a/alebo zabezpečí kolaudačné osvedčenie v prípade požiadavky stavebného úradu na kolaudáciu stavby.
3.4	Podrobnejšie vymedzenie predmetu zmluvy a špecifikácia nárokov objednávateľa na vykonanie diela a poskytnutie inžinierskej činnosti a činnosti autorského dozoru je uvedená v Prílohe č. 1 tejto zmluvy.




Článok IV.
Spôsob plnenia predmetu zmluvy
4.1	Zhotoviteľ dodá a poskytne objednávateľovi v rámci dohodnutého predmetu zmluvy, dohodnutej ceny a dohodnutých termínov dielo, práce a činnosti podľa tejto zmluvy nasledovne.
Vyhotovenie a poskytnutie predmetu zmluvy podľa čl. III ods. 3.1 a 3.3 zmluvy:
4.2	Zhotoviteľ sa zaväzuje textovú časť PD vykonať v slovenskom jazyku, na svoje náklady a na svoje nebezpečenstvo, v dojednanom termíne, podľa pokynov objednávateľa, v súlade s rozhodnutiami a vyjadreniami orgánov a organizácií a účastníkov stavebného konania, v súlade s príslušnými STN, všeobecne záväznými právnymi predpismi a technickými predpismi, podľa podmienok tejto zmluvy a jej príloh, v rozsahu stanovenom v Prílohe č. 1 tejto zmluvy a odovzdať ho objednávateľovi v termíne dohodnutom touto zmluvou.
4.3	Za riadne a včas vyhotovenú PD zhotoviteľom sa pre účely tejto zmluvy považuje včasné, bezchybné, podrobné a úplné dokončenie PD, ktorá bude odovzdaná objednávateľovi na základe preberacieho protokolu podpísaného oboma zmluvnými stranami.
4.4	Zhotoviteľ je povinný odovzdať objednávateľovi POD dodať v tlačenej forme 2 paré opečiatkované príslušným stavebným úradom a 2 paré bez overenia, a elektronicky 1ks na CD/USB nosiči v prepisovateľnom formáte dwg. (výkresová časť) a xls, docx. (textová časť), vrátane cenového rozpočtu a výkazu výmer. Zároveň bude celá dokumentácia dodaná v pdf. formáte v súlade s prílohou č. 1 tejto zmluvy.
4.5	Ak sa v PD vypracovanej zhotoviteľom alebo v ostatnej dokumentácii resp. podkladoch vypracovaných zhotoviteľom vyskytnú chyby, opomenutia, nejasnosti, rozpory, nedostatky alebo iné vady, zhotoviteľ sa ich zaväzuje odstrániť, resp. opraviť a to bezodkladne po tom, ako sa o nich dozvedel, pričom náklady na ich odstránenie resp. opravu znáša v plnej výške zhotoviteľ bez ohľadu na to, či alebo kedy boli objednávateľom zistené, a to bez ohľadu na súhlasy, prevzatia alebo schválenia zo strany objednávateľa alebo príslušného stavebného dozoru.
Vyhotovenie a poskytnutie predmetu zmluvy podľa čl. III ods. 3.2 zmluvy:
4.6	Zhotoviteľ sa zaväzuje poskytnúť výkon autorského dozoru na stavbe v súvislosti s realizáciou stavby na základe písomného vyzvania objednávateľa - predovšetkým formou konzultácií a súčinností v priebehu realizácie stavby. Zhotoviteľ je zároveň povinný vopred písomne upozorniť objednávateľa na nedodržanie podmienok projektovej dokumentácie, ktoré môžu viesť ku škodám na stavbe.
4.7	Zhotoviteľ bude pri výkone autorského dozoru zastupovať objednávateľa pred príslušnými orgánmi po stránke projekčno-technickej. Zhotoviteľ je zároveň povinný poskytnúť súčinnosť pri riešení nesúladov medzi skutočnými a navrhovanými parametrami konštrukcií a materiálov, ako aj súčinnosť pri riešení problémov, ktoré vzniknú počas realizácie stavby.


Článok V.
Termín  a podmienky zhotovenia diela
[bookmark: _Hlk221609852][bookmark: _Hlk221613832]5.1	Zhotoviteľ sa zaväzuje, že vypracuje a dodá „dielo“, vykoná inžiniersku činnosť, autorský dozor a ďalšie činnosti tvoriace predmet tejto zmluvy v rozsahu a obsahu dohodnutom v tejto zmluve a podľa nasledovného časového harmonogramu:
a) PD pre zabezpečenie povolenia novej kontajnerovej stavby vrátnice v súlade s § 9 Zákona č.25/2025 Z.z. (stavebný zákon) a Vykonávacej vyhlášky č. 60/2025 Z.z., vrátane vykonávacieho projektu vrátane výkazu-výmer a rozpočtu, a  inžinierskej činnosti pozostávajúcej hlavne so zabezpečenia záväzných stanovísk a vyjadrení/stanovísk k stavebnému zámeru a zabezpečenia povolenia na vybudovanie novej stavby kontajnerovej vrátnice spolu s overením projektu stavby – do 75  kalendárnych dní od doručenia výzvy na začatie  prác elektronickou formou,
b) autorský dozor v lehote od odovzdania staveniska zhotoviteľovi stavby (na základe doručenia písomnej výzvy zhotoviteľovi zo strany objednávateľa), až  do ukončenia stavby písomným protokolom  o odovzdaní a prevzatí stavby, resp. do kolaudácie stavby (vrátane)  v prípade, že bude zabezpečovaná, 
c) zabezpečenie právoplatného kolaudačného osvedčenia (v prípade požiadavky stavebného úradu na kolaudáciu stavby) – do 45 kalendárnych dní od odovzdania dokončenej stavby verejnému  obstarávateľovi. 
5.2	Zhotoviteľ sa zaväzuje, že koncept projektovej dokumentácie, ktorý bude obsahovať aj prípadné pripomienky, stanoviská a vyjadrenia dotknutých subjektov/orgánov bude pravidelne predkladať objednávateľovi na pripomienkovanie. Zmluvné strany sa dohodli, že objednávateľ zašle zhotoviteľovi písomnú výzvu na priebežnú kontrolu projektovej dokumentácie a zhotoviteľ bezodkladne zašle objednávateľovi rozpracovaný koncept projektovej dokumentácie alebo navrhne pracovné stretnutie za účasti oboch zmluvných strán v mieste určenom objednávateľom. V prípade, ak objednávateľ zistí akékoľvek vady/nedostatky diela alebo jeho časti, zhotoviteľ je povinný ich bezodkladne odstrániť, najneskôr však do uplynutia lehoty podľa čl. V ods. 5.1 písm. a) tejto zmluvy, pričom zhotoviteľ je povinný ešte v tejto lehote zaslať zapracované pripomienky do diela objednávateľovi na opätovnú kontrolu, pokiaľ sa zmluvné strany nedohodnú inak.
5.3	Zhotoviteľ sa zaväzuje dodať verziu projektovej dokumentácie v štádiu finalizácie s rozpočtovými nákladmi objednávateľovi na jej finálnu kontrolu a schválenie najneskôr 5 dní pred podaním PD na schválenie na príslušný stavebný úrad, po zapracovaní všetkých prípadných požiadaviek alebo pripomienok objednávateľa k predkladaným konceptom PD, orgánov štátnej správy, samosprávy a iných dotknutých osôb, ako aj po zapracovaní pripomienok uvedených v úradných rozhodnutiach a povoleniach, pokiaľ sa obe zmluvné strany nedohodnú inak. V prípade, ak objednávateľ zistí akékoľvek vady/nedostatky diela alebo jeho časti, zhotoviteľ je povinný ich odstrániť bezodkladne, ak sa zmluvné strany nedohodnú na inej lehote. Lehota na odovzdanie PD podľa čl. V. ods. 5.1 písm. a) tejto zmluvy sa v tomto prípade predlžuje o dobu trvania finálnej kontroly objednávateľom a v prípade pripomienok objednávateľa k PD je zhotoviteľ povinný ich bezodkladne zapracovať v lehote uvedenej v čl. V ods. 5.1 písm. a).
5.4	Zhotoviteľ sa zaväzuje uskutočňovať inžiniersku činnosť minimálne v rozsahu podľa čl. III ods. 3.1 a 3.3 tejto zmluvy a Prílohy č. 1 tejto zmluvy, a to do momentu právoplatnosti všetkých rozhodnutí týkajúcich sa budúcej realizácie stavby, ktoré s výkonom inžinierskej činnosti súvisia.
5.5	Zhotoviteľ sa touto zmluvou zaväzuje vykonávať autorský dozor minimálne v rozsahu podľa čl. III ods. 3.2 tejto zmluvy a Prílohy č. 1 tejto zmluvy, počas celej realizácie stavby zhotoviteľom stavby ako úspešným uchádzačom v samostatnom verejnom obstarávaní na uskutočnenie stavebných prác. Zhotoviteľ sa zaväzuje vykonávať autorský dozor počnúc dňom odovzdania staveniska zhotoviteľovi stavby na základe doručenia písomnej výzvy zhotoviteľovi zo strany objednávateľa až ukončenia kolaudačného konania.
5.6	Predmet zmluvy podľa čl. III tejto zmluvy je splnený riadnym vypracovaním a protokolárnym odovzdaním diela v lehotách podľa tohto čl. V ods. 5.1 tejto zmluvy a v rozsahu a obsahu dohodnutom v čl. IV zmluvy a v prílohe č. 1 tejto zmluvy oprávnenej osobe (zástupcovi objednávateľa vo veciach realizácie zmluvy) po obdržaní vyjadrenia objednávateľa podľa odseku 2. tohto článku zmluvy. Preberací protokol podpíšu oprávnené osoby každej zo zmluvných strán. Za deň dodania sa považuje deň uvedený v preberacom protokole.
5.7	Objednávateľ nie je povinný prevziať dielo, ak vykazuje zjavné vady, chyby a nedostatky. V takom prípade objednávateľ nie je v omeškaní s prevzatím diela. Vykonanie kontroly zo strany objednávateľa nezbavuje zhotoviteľa zodpovednosti za vady diela, ktoré existovali v čase odovzdania a prevzatia diela a ktoré vyšli najavo neskôr.
5.8	Inžinierska činnosť sa považuje v príslušnom prípade (podľa okolností) za uskutočnenú získaním príslušných rozhodnutí alebo iných administratívnych aktov, a to momentom nadobudnutia ich právoplatnosti.
5.9	Prerušenie práce z dôvodov na strane zhotoviteľa nemá vplyv na termíny zhotovenia a odovzdania diela. Zvýšené náklady na zhotovenie diela a výkon činnosti podľa čl. III ods. 3.2 a 3.3 tejto zmluvy spojené s nepredvídateľnými okolnosťami sú zahrnuté v dohodnutej cene. Podobne platí, že na plnenie termínov zo strany zhotoviteľa nemá vplyv prerokovanie akýchkoľvek naviac, resp. menej prác. Ustanovenie bodu 3 tohto článku zmluvy tým nie je dotknuté.
5.10	Lehoty na zabezpečenie odsúhlasenia projektovej dokumentácie podľa čl. V ods. 5.1 písm. b) tejto zmluvy sa môžu primerane predĺžiť z opodstatnených dôvodov, ktoré nie sú na strane zhotoviteľa, a to najmä z dôvodov uvedených v ods. 5.11 a 5.12. tohto článku zmluvy.
5.11	Zhotoviteľ nezodpovedá za prípadné oneskorené stanoviská, rozhodnutia, potvrdenia a overenia dotknutých orgánov štátnej správy, samosprávy, organizácií, právnických osôb a fyzických osôb vydané po uplynutí zákonných lehôt v rámci výkonu inžinierskej činnosti, ak toto nie je dôsledkom porušenia jeho povinností podľa tejto zmluvy. 
5.12	Zhotoviteľ nezodpovedá za prípadné prieťahy v konaniach spôsobené orgánmi štátnej a verejnej správy, pokiaľ tieto nie sú dôsledkom porušenia jeho povinností podľa tejto zmluvy, ako aj v prípade neposkytnutia spolupôsobenia zo strany objednávateľa pri výkone inžinierskej činnosti. 
5.13	Zhotoviteľ je povinný písomne upozorniť objednávateľa, že nastali skutočnosti uvedené v odsekoch 5.11 a 5.12 tohto článku zmluvy bezodkladne, najneskôr do 5 dní odkedy sa zhotoviteľ túto skutočnosť dozvedel, a je povinný využiť všetky prostriedky, ktorých využitie umožňuje právny poriadok Slovenskej republiky smerujúce k tomu, aby v uvedených odsekoch vymedzené skutočnosti nenastali alebo aby minimalizoval ich následky (napr. opatrenia proti nečinnosti), a to hlavne splnením si notifikačnej povinnosti voči dotknutým orgánom štátnej a verejnej správy, samosprávy, organizáciám, právnickým a fyzickým osobám.


Článok VI.
Subdodávatelia
6.1	Zhotoviteľ vyhlasuje, že je oprávnený a odborne spôsobilý vykonávať všetky činnosti, ktoré sú predmetom tejto zmluvy a pre tieto činnosti a na vyhotovenie dohodnutého diela je v plnom rozsahu náležite kvalifikovaný. Zároveň vyhlasuje, že je oboznámený so všetkými skutočnosťami dôležitými pre úspešné a riadne vykonanie všetkých zmluvne dohodnutých činností a so všetkými podkladmi potrebnými pre riadne zhotovenie a odovzdanie diela. 
6.2	Zhotoviteľ je povinný plniť predmet zmluvy najmä vlastnými kapacitami. Zhotoviteľ použije na zhotovenie diela iba odborne kvalifikovaný personál, a to v kapacite dostačujúcej na riadne a včasné splnenie jeho povinností podľa tejto zmluvy. Zhotoviteľ môže poveriť vykonaním časti diela aj iný právny subjekt, t. j. svojich subdodávateľov. Pri vykonávaní časti diela iným subdodávateľom má zhotoviteľ rovnakú zodpovednosť, ako keby dielo vykonával sám.
6.3	Zhotoviteľ, ako aj každý jeho subdodávateľ sa zaväzuje, že sa v budúcnosti zdrží akéhokoľvek konania, ktoré by mohlo byť označené ako konflikt záujmov, najmä, že sa nezúčastní žiadneho verejného obstarávania nadväzujúceho na predmet tejto zmluvy, a to v pozícií uchádzača, subdodávateľa uchádzača, inej osoby, člena skupiny dodávateľov a pod.
6.4	Zhotoviteľ je povinný podľa § 41 ods. 3 zákona o verejnom obstarávaní najneskôr v deň uzavretia tejto zmluvy uviesť údaje o všetkých subdodávateľoch, ktorí sú mu v tom čase známi, a to údaje v rozsahu: obchodný názov, sídlo a IČO, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, telefónne číslo a e-mail predmet a % podiel subdodávky. Údaje o subdodávateľoch zhotoviteľa, ktorí sa budú podieľať na zhotovení diela, tvoria prílohu č. 3 tejto zmluvy.
6.5	V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa, prípadne pri zmene údajov pôvodného subdodávateľa je zhotoviteľ povinný písomne informovať objednávateľa na kontaktné emaily uvedené v č. XIV ods. 14.2 písm. c) tejto zmluvy do piatich pracovných dní odo dňa uzatvorenia zmluvy so subdodávateľom o jeho nástupe na realizáciu predmetu zmluvy, resp. odo dňa, kedy došlo k zmene údajov. Subdodávateľ je oprávnený nastúpiť na realizáciu predmetu zmluvy až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia zhotoviteľom.
6.6	Zmluvné strany sa výslovne dohodli, že na zmeny uvedené v predchádzajúcom bode nie je potrebné uzatvoriť dodatok k tejto zmluve.
6.7	Objednávateľ má právo odmietnuť subdodávateľa doručením písomného oznámenia zhotoviteľovi, v ktorom objednávateľ uvedie dôvod odmietnutia (dôvodom odmietnutia môže byť napríklad predchádzajúca zlá skúsenosť so subdodávateľom). Zhotoviteľ sa zaväzuje takéhoto subdodávateľa bez zbytočného odkladu nahradiť novým, ktorý rovnako musí spĺňať všetky vyššie uvedené podmienky.


Článok VII.
Cena diela  
7.1 	Cena za vykonanie diela, prác a činností v rozsahu a podľa odsekov článku III tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov ako cena maximálna. Zhotoviteľ bude fakturovať len skutočne zrealizované práce a vykonané činnosti.
7.2 	Zmluvné strany sa dohodli, že celková cena za vykonanie diela, prác a činnosti v rozsahu a podľa odsekov článku III tejto zmluvy vyplýva zo súťažnej ponuky zhotoviteľa a jej štruktúra je nasledovná:
a) Zmluvná cena za predmet zmluvy podľa čl. III ods. 3.1 tejto zmluvy:
cena v EUR bez DPH: 		-,-- € 

b) Zmluvná cena za predmet zmluvy podľa čl. III ods. 3.2 tejto zmluvy: 
cena v EUR bez DPH: 		-,-- € 

c) Zmluvná cena za predmet zmluvy podľa čl. III ods. 3.3 tejto zmluvy: 
cena v EUR bez DPH: 		-,-- € 

d) Celková zmluvná cena za a) až c ) za vykonanie diela, prác a činností podľa čl. III tejto zmluvy spolu: 			-,-- € 
Slovom: ..................................................
		
7.3	V celkovej zmluvnej cene za vykonanie diela, prác a činností podľa čl. VII ods. 7.2 písm. d) tejto zmluvy (ďalej len „zmluvná cena“) sú zahrnuté všetky náklady, činnosti, práce, výkony a služby nevyhnutné za účelom riadneho splnenia predmetu tejto zmluvy. Zmluvné strany sa dohodli, že súčasťou zmluvnej ceny je aj odmena za udelenie licencie podľa čl. XII tejto zmluvy.
7.4	V prípade, že sa zmluvné strany dohodnú na odovzdaní rozpracovaného diela, bude jeho skutočne vykonaný obsah a rozsah písomne vyšpecifikovaný a na základe tejto písomnej špecifikácie a po vzájomnom odsúhlasení obidvoma zmluvnými stranami bude určená primeraná cena za takto vypracované a odovzdané dielo.
7.5	V zmluvnej cene je zahrnutá aj cena za projekčné služby zhotoviteľa, ktoré budú spočívať v zmene diela vyvolané nekvalitou, neúplnosťou alebo vadou prác zhotoviteľa alebo jeho subdodávateľov, alebo nepredvídateľnými okolnosťami, vis major atď. 


Článok VIII. 
			Platobné podmienky  			
8.1	Vlastná platba sa bude realizovať formou bezhotovostného platobného styku v eurách. Objednávateľ sa zaväzuje za zhotovené dielo zaplatiť zhotoviteľovi cenu podľa Čl. VII tejto zmluvy na základe faktúry vystavenej zhotoviteľom.
		Faktúra za dielo podľa čl. VII ods. 7.2 a) bude uhradená nasledovným spôsobom:
a) zhotoviteľ je oprávnený vystaviť faktúru na 50% ceny podľa čl. VII. ods. 7.2 písm. a) tejto zmluvy po podpísaní preberacieho protokolu o riadnom a včasnom splnení záväzku podľa čl. III. ods. 3.1 tejto zmluvy, t. j. po odovzdaní a prevzatí PD bez vád a nedostatkov;
b) zhotoviteľ je oprávnený vystaviť faktúru na 50% ceny podľa čl. VII. ods. 7.2 písm. a) tejto zmluvy po zabezpečení právoplatného povolenia stavby a PD na realizáciu stavby (vykonávací projekt);
c) zhotoviteľ je oprávnený vystaviť faktúru na cenu podľa čl. VII. ods. 7.2 písm. b) tejto zmluvy po poskytnutí výkonu autorského dozoru;
d) zhotoviteľ je oprávnený vystaviť faktúru na cenu podľa čl. VII. ods. 7.2 písm. c) tejto zmluvy po zabezpečení právoplatného kolaudačného rozhodnutia, 
8.2	Podkladom pre vystavenie faktúry a súčasne jej prílohou bude preberací protokol podpísaný obidvomi zmluvnými stranami a/alebo vypracovaný súpis odovzdanej PD a/alebo doklad preukazujúci splnenie podmienok podľa čl. V ods. 5.8 tejto zmluvy (fotokópia rozhodnutí, na ktorých bude vyznačená právoplatnosť) a/alebo súpis vykonaných činností v súlade s prílohou č. 1 tejto zmluvy.
8.3	Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a jej prílohou musí byť súpis vecného plnenia potvrdený zástupcom objednávateľa.
8.4 	Lehota splatnosti faktúry je 30 dní odo dňa podpisu preberacieho protokolu objednávateľom a predloženia faktúry zhotoviteľom. Ak predložená faktúra nebude spĺňať náležitosti podľa zákona alebo nebude vystavená v súlade so zmluvou, objednávateľ ju vráti v lehote splatnosti zhotoviteľovi na dopracovanie. V tomto období lehota splatnosti neplynie. Opravená faktúra je splatná do 30 dní odo dňa jej prevzatia a odsúhlasenia objednávateľom. 
8.5	Vlastná platba sa bude realizovať formou bezhotovostného platobného styku v eurách na účet zhotoviteľa uvedený v záhlaví zmluvy. Záväzok sa považuje za splnený dňom jeho odpísania z účtu objednávateľa.
8.6	V prípade potreby vykonania prác naviac, požadovaných objednávateľom nad rámec tejto zmluvy alebo prác, resp. zmien, ktoré nemohol zhotoviteľ v čase predloženia ponuky predvídať, a ktoré budú mať vplyv na cenu a čas plnenia, bude vykonanie takýchto prác riešené písomným dodatkom k tejto zmluve, ktorý musí byť uzavretý v súlade so zákonom o verejnom obstarávaní. Zhotoviteľ je povinný bez zbytočného odkladu oznámiť objednávateľovi potrebu vykonania prác naviac, ktoré nemohol v čase predloženia ponuky predvídať , a s tým spojené prekročenie ceny formou návrhu písomného dodatku.
8.7	Zhotoviteľ nie je oprávnený požadovať od objednávateľa akékoľvek zálohové platby alebo preddavky na zmluvnú cenu alebo na prípadné práce naviac požadované objednávateľom podľa odseku 6. tohto článku zmluvy.
8.8	Objednávateľ je oprávnený kedykoľvek jednostranne započítať voči splatným pohľadávkam zhotoviteľa splatné pohľadávky, ktoré má voči zhotoviteľovi podľa tejto zmluvy objednávateľ, a to najmä, ale nielen z dôvodu uplatnenia nároku na zmluvné pokuty, úroky z omeškania alebo škodu. Zhotoviteľ nie je oprávnený započítať voči pohľadávkam objednávateľa žiadne svoje pohľadávky, ktoré má voči objednávateľovi.




Článok IX.
Zodpovednosť za vady
9.1	Zhotoviteľ zodpovedá za to, že dielo bude zhotovené riadne a včas, v kvalite podľa požiadaviek objednávateľa a odovzdané objednávateľovi podľa ustanovení tejto zmluvy a bez vád. Zhotoviteľ zodpovedá za to, že výkaz výmer predstavuje skutočný rozsah prác potrebných na uskutočnenie stavby a je v plnom rozsahu v súlade s ostatnou predloženou dokumentáciou, a to výkresovou časťou, technickou správou a inými časťami PD. Zhotoviteľ zodpovedá za to, že inžinierske činnosti a činnosti autorského dozoru budú vykonané podľa podmienok tejto zmluvy a v súlade s príslušnými právnymi predpismi.
9.2	Zhotoviteľ zodpovedá za vady, ktoré má dielo v čase jeho odovzdania objednávateľovi, aj keď vyjdú najavo až po odovzdaní a prevzatí diela. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinností alebo nedodržaním príslušných platných noriem. Záručná doba na zhotovené dielo je 60 mesiacov a začína plynúť odo dňa odovzdania a prevzatia diela alebo jeho časti objednávateľom. Záväzky zo záruky prechádzajú aj na prípadného právneho nástupcu zhotoviteľa.
9.3	Dielo má vady, ak dielo alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia na účel určený v tejto zmluve alebo nezodpovedajú rozsahu a kvalite vymedzenej v tejto zmluve, nie sú v súlade s STN a EN, so všeobecne záväznými právnymi predpismi a technickými predpismi. Za vadu diela sa považuje aj nesúlad výkazu výmer s projektovou dokumentáciou alebo jej časťami. Objednávateľ nie je povinný prevziať dielo, ktoré nie je vykonané riadne alebo včas, podľa podmienok určených v tejto zmluve a v jej prílohách. V takom prípade objednávateľ nie je v omeškaní s úhradou zmluvnej ceny. 
9.4	Zhotoviteľ nezodpovedá za vady, ktoré boli spôsobené: 
a) použitím podkladov prevzatých od objednávateľa a zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť; 
b) použitím podkladov prevzatých od objednávateľa a ak na ich nevhodnosť upozornil objednávateľa a ten na ich použití trval.
9.5	Zhotoviteľ sa zaväzuje prípadné vady diela odstrániť a v prípade inžinierskej činnosti a činnosti autorského dozoru vadné plnenie napraviť, a to bezodplatne v lehote 10 kalendárnych dní po uplatnení oprávnenej reklamácie objednávateľom, ak sa zmluvné strany nedohodnú na dlhšej lehote. Reklamáciu vady diela resp. plnenia predmetu tejto zmluvy je objednávateľ povinný uplatniť bez zbytočného odkladu po jej zistení v písomnej forme. V prípade, ak zhotoviteľ reklamovanú vadu v stanovenej lehote neodstráni, je objednávateľ oprávnený odstrániť reklamovanú vadu prostredníctvom tretej osoby na náklady zhotoviteľa. 
9.6	V prípade, že sa počas realizácie stavby preukáže nekvalita, neúplnosť diela, prípadne budú zistené iné vady diela ako napr.: nezrovnalosti vo výkresovej časti, chýbajúce časti PD, chybne uvedené rozmery, počty kusov jednotlivých prvkov a iné, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia v rámci realizácie diela, a to bezodkladne a bez nároku zhotoviteľa na úhradu nákladov s tým spojených.
9.7	V prípade, že v dôsledku vád a nedorobkov PD a ostatných podkladov bude objednávateľovi spôsobené zvýšenie obstarávacích nákladov realizačných prác na stavbe, tieto náklady znáša zhotoviteľ a zároveň je povinný ich uhradiť objednávateľovi v celej výške.
9.8	Nároky objednávateľa z riadne reklamovanej vady sa riadia ustanovením § 564 Obchodného zákonníka.
9.9	Uplatnením nárokov z vád diela nie sú dotknuté nároky objednávateľa na náhradu škody alebo na zmluvnú pokutu.





Článok X.
Ukončenie zmluvy
10.1	Zmluvné strany sa dohodli, že pred uplynutím doby trvania zmluvy je možné túto zmluvu ukončiť: 
a) dohodou zmluvných strán, 
b) odstúpením od zmluvy jednou zo zmluvných strán, 
c) výpoveďou objednávateľa. 
10.2	Objednávateľ má právo odstúpiť od tejto zmluvy z dôvodov uvedených v Obchodnom zákonníku alebo ak dôjde k podstatnému porušeniu zmluvy zo strany zhotoviteľa. Za podstatné porušenie zmluvy sa považuje: 
a) omeškanie zhotoviteľa so splnením povinnosti vykonať dielo a činnosti uvedené v čl. III ods. 1.1, 2 a 3 riadne a/alebo včas o viac ako 15 kalendárnych dní oproti termínom uvedeným v čl. V. tejto zmluvy, 
b) ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela alebo výkon inžinierskej činnosti alebo výkon autorského dozoru, alebo inak prejavil svoj úmysel nepokračovať v plnení zmluvy, 
c) ak je zhotoviteľ v omeškaní s odstraňovaním objednávateľom oznámených vád, ktoré sa objavili počas vykonávania predmetu zmluvy alebo pri odovzdávaní a preberaní predmetu zmluvy, 
d) ak zhotoviteľ písomne prehlásil, že dielo , resp. predmet zmluvy nevykoná, 
e) ak zhotoviteľ nemá alebo stratí odbornú spôsobilosť alebo mu zanikne oprávnenie na výkon činnosti, ktoré sú predmetom zmluvy, 
f) ak zhotoviteľ použije na vykonanie diela alebo na výkon činností, ktoré sú predmetom tejto zmluvy osoby bez potrebného oprávnenia, 
g) ak zhotoviteľ poruší svoje povinnosti uvedené v článku VI ods. 3 a v článku XIII ods. 1 a 2 tejto zmluvy, 
h) ak bol počas platnosti tejto zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo sa voči zhotoviteľovi vedie exekučné konanie, alebo ak zhotoviteľ vstúpil do likvidácie, 
i) ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora podľa zákona o registri partnerov, neboli v čase platnosti zmluvy zapísaní v registri partnerov verejného sektora alebo ak boli vymazaní z registra partnerov verejného sektora alebo im bol právoplatne uložený zákaz účasti vo verejnom obstarávaní potvrdený konečným rozhodnutím, 
j) ak vzhľadom na hospodársku situáciu alebo postup zhotoviteľa je odôvodnená obava objednávateľa, že si zhotoviteľ nesplní alebo nebude plniť svoje záväzky a povinnosti vyplývajúce pre neho z tejto zmluvy riadne a včas, 
k) ak zhotoviteľ postúpi alebo prevedie tretej osobe práva a/alebo povinnosti vyplývajúce mu z tejto zmluvy v rozpore s príslušnými ustanoveniami zmluvy, 
l) ak zhotoviteľ prestane spĺňať niektorú z podmienok účasti osobného postavenia podľa zákona o verejnom obstarávaní (o tejto skutočnosti je zhotoviteľ povinný objednávateľa bezodkladne informovať), 
m) ak tak ustanovuje táto zmluva priamo v niektorom zo svojich ustanovení.
10.3	Objednávateľ má právo odstúpiť od tejto zmluvy aj v prípadoch, ktoré sú stanovené v ustanoveniach § 19 zákona o verejnom obstarávaní.
10.4	Zhotoviteľ má právo odstúpiť od tejto zmluvy v prípade, ak je objednávateľ v omeškaní s úhradou zmluvnej ceny o viac ako 60 dní po lehote splatnosti.
10.5	Odstúpenie od zmluvy musí mať písomnú formu, musí byť doručené druhej zmluvnej strane a jeho účinky nastávajú dňom doručenia zmluvnej strane, ktorá svoju povinnosť porušila.
10.6	Objednávateľ je oprávnený vypovedať zmluvu aj bez udania dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená zhotoviteľovi.
10.7	Odstúpením od zmluvy alebo výpoveďou nie je dotknuté právo objednávateľa na náhradu škody alebo na zmluvnú pokutu.
10.8	Dielo ani jeho časti nie je zhotoviteľ oprávnený poskytnúť iným osobám než objednávateľovi. 
10.9	Zhotoviteľ má nárok na úhradu ceny predmetu zmluvy len za tie práce a činnosti, ktoré boli ku dňu ukončenia zmluvy niektorým zo spôsobov uvedených v tomto článku zmluvy preukázateľne vykonané riadne a včas. Zmluvné strany určia celkovú sumu, ktorú zaplatí objednávateľ zhotoviteľovi tak, že sa zohľadnia 
· platby, ktoré už boli vykonané, 
· nároky zmluvných strán vzniknuté z porušenia zmluvných povinností, 
· rozpracovanosť diela, 
· to, či ide o ucelené a dokončené časti diela, ktoré budú použiteľné zo strany objednávateľa. 
10.10	V prípade predčasného ukončenia tejto zmluvy nebude zhotoviteľovi umožnené, aby vykonával autorský dozor a inžiniersku činnosť nad budúcou realizáciou stavby, resp. projektovaného diela, pričom objednávateľ bude oprávnený vykonávať na projektovanom diele akékoľvek zmeny a zásahy bez ohľadu na skutočnosť, či tieto zmeny alebo zásahy budú mať vplyv na hodnotu diela, s čím zhotoviteľ výslovne súhlasí.


Článok XI.
Zmluvné pokuty
11.1	V prípade omeškania objednávateľa s úhradou faktúry má zhotoviteľ právo na zaplatenie úroku z omeškania vo výške podľa nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka, za každý aj začatý deň omeškania.
11.2	V prípade, ak zhotoviteľ nedodá, neposkytne alebo nevyhotoví objednávateľovi predmet zmluvy podľa čl. III ods. 3.1 tejto zmluvy, v rozsahu a obsahu podľa čl. IV tejto zmluvy, v termínoch dohodnutých podľa čl. V tejto zmluvy, vzniká objednávateľovi voči zhotoviteľovi nárok na zaplatenie zmluvnej pokuty vo výške 1 % zo zmluvnej celkovej ceny podľa v čl. VII ods. 7.2 písm. a) položka cena spolu za projektovú dokumentáciu tejto zmluvy za každý aj začatý deň omeškania.
11.3	V prípade, ak si zhotoviteľ nesplní akúkoľvek povinnosť v rámci výkonu inžinierskej činnosti, vzniká objednávateľovi voči zhotoviteľovi nárok na zaplatenie zmluvnej pokuty vo výške 6 % zo zmluvnej celkovej ceny podľa v čl. VII ods. 7.2 písm. b) tejto zmluvy položka cena spolu za IČ za každé jedno porušenie povinnosti, a to aj opakovane.
11.4	V prípade, ak si zhotoviteľ nesplní akúkoľvek povinnosť v rámci výkonu autorského dozoru, vzniká objednávateľovi voči zhotoviteľovi nárok na zaplatenie zmluvnej pokuty vo výške 6 % zo zmluvnej ceny podľa v čl. VII ods. 7.2 písm. c) tejto zmluvy za každé jedno porušenie povinnosti, a to aj opakovane. 
11.5	V prípade, ak zhotoviteľ v rozpore s ustanoveniami zmluvy nezačal, prerušil alebo zastavil realizáciu diela alebo výkon inžinierskej činnosti alebo výkon autorského dozoru, alebo inak prejavil svoj úmysel nepokračovať v plnení zmluvy, má objednávateľ právo na zaplatenie zmluvnej pokuty vo výške 15 % zo zmluvnej ceny uvedenej v čl. VII ods. 7.2 písm. c) tejto zmluvy, za porušenie každej povinnosti jednotlivo.
11.6	V prípade, ak zhotoviteľ nemá alebo stratí odbornú spôsobilosť alebo mu zanikne oprávnenie na výkon činnosti, ktoré sú predmetom zmluvy, má objednávateľ právo na zaplatenie zmluvnej pokuty vo výške 15 % zo zmluvnej ceny uvedenej v čl. VII ods. 7.2 písm. c) tejto zmluvy, za porušenie každej povinnosti jednotlivo.
11.7	V prípade, ak zhotoviteľ použije na vykonanie diela alebo na výkon činností, ktoré sú predmetom tejto zmluvy osoby bez potrebného oprávnenia, má objednávateľ právo na zaplatenie zmluvnej pokuty vo výške 15 % zo zmluvnej ceny uvedenej v čl. VII ods. 7.2 písm. c) tejto zmluvy, za porušenie každej povinnosti jednotlivo.
11.8	V prípade omeškania zhotoviteľa s odstránením vád v lehote určenej podľa tejto zmluvy má objednávateľ právo na zmluvnú pokutu vo výške 300,00 EUR za každý jednotlivý prípad a každý deň omeškania až do odstránenia vád.
11.9	Ak si zhotoviteľ nesplní svoj záväzok podľa čl. II ods. 2 písm. k) a písm. l) tejto zmluvy, má objednávateľ právo na zmluvnú pokutu vo výške 100,00 EUR za každý prípad a začatý deň omeškania až do riadneho splnenia záväzku zhotoviteľom. 
11.10	Ak zhotoviteľ poruší ktorúkoľvek z povinností stanovených v čl. VI ods. 6.3, 6.4, 6.5 a 6.7 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške 1 % zo zmluvnej ceny uvedenej v čl. VII ods. 7.2 písm. c) tejto zmluvy za každý jednotlivý prípad.
11.11	Ak zhotoviteľ poruší ktorúkoľvek z povinností stanovených v čl. XIII ods. 13.1 a 13.2 tejto zmluvy, objednávateľ je oprávnený požadovať od zhotoviteľa zaplatenie zmluvnej pokuty vo výške 5 % zo zmluvnej ceny uvedenej v čl. VII ods. 7.2 písm. c) tejto zmluvy za každý jednotlivý prípad.
11.12	Zmluvná pokuta bude uhradená zmluvnými stranami nezávisle na tom, či a v akej výške vznikne oprávnenej osobe (zmluvnej strane) nárok na náhradu škody, ktorú možno vymáhať samostatne. Zmluvné pokuty podľa tohto článku zmluvy sa zhotoviteľ zaväzuje zaplatiť objednávateľovi v lehote do 7 kalendárnych dní odo dňa ich písomného uplatnenia objednávateľom. 
11.13	V prípade, ak zhotoviteľ zavineným porušením svojich povinností podľa tejto zmluvy spôsobí objednávateľovi škodu, má objednávateľ nárok na náhradu škody v rozsahu preukázateľne prevyšujúcom zmluvnú pokutu. Za škodu sa považujú aj sankcie uložené objednávateľovi iným subjektom, ak tieto bolo uložené v dôsledku činností alebo za nedodržanie povinností, za ktoré zodpovedá zhotoviteľ.
11.14	Zaplatenie zmluvnej pokuty nemá vplyv na splnenie povinnosti zhotoviteľa, ktorá bola zabezpečená zmluvnou pokutou.


Článok XII.
 Licencia
12.1	Zhotoviteľ v súlade s § 65 a nasl. zákona č. 185/2015 Z. z. Autorský zákon (ďalej aj „autorský zákon“) udeľuje objednávateľovi k autorsky chráneným častiam diela a k dielu ako celku:
a) výhradnú, vecne a priestorovo neobmedzenú licenciu (súhlas) na použitie diela a jeho jednotlivých častí na všetky zmluvným stranám pri uzavieraní tejto zmluvy známe spôsoby použitia, najmä spôsobom a v rozsahu bližšie uvedenom v ods. 2 tohto článku, 
b) b) súhlas na to, aby objednávateľ bol oprávnený udeliť sublicenciu k dielu alebo jeho jednotlivým častiam tretím osobám, najmä štátnym orgánom a orgánom verejnej správy Slovenskej republiky a/alebo právnickým osobám založenými týmito orgánmi a právnickým osobám alebo iným osobám, na ktoré bude prenesený výkon štátnej alebo verejnej správy, 
c) c) súhlas na to, aby objednávateľ bol oprávnený zmluvne postúpiť výhradnú licenciu udelenú touto zmluvou na tretie osoby, najmä na štátne orgány a orgány verejnej správy Slovenskej republiky a/alebo právnické osoby založené týmito orgánmi a právnické osoby alebo iné osoby, na ktoré bude prenesený výkon štátnej alebo verejnej správy.
12.2	Zhotoviteľ udeľuje súhlas na použitie diela vcelku alebo po častiach na všetky známe spôsoby použitia diela, najmä: na ďalšie spracovanie (úprava, zmena a pod.) alebo spojenie s iným dielom, na vyhotovenie rozmnoženiny diela, na verejné rozširovanie originálu a rozmnoženín formou ich bezodplatného poskytnutia alebo postúpenia orgánom a právnickým alebo fyzickým osobám zodpovedným, zainteresovaným alebo dotknutým investičnou prípravou a samotnou realizáciou stavby a príp. aj jeho poskytnutie ďalším spracovateľom vyšších stupňov diela (napr. dokumentácie skutočnej realizácie stavby alebo inej ďalšej projektovej dokumentácie), alebo jeho/ich rozmnoženín alebo iné uvedenia diela na verejnosti. 
		Zhotoviteľ súhlasí s tým, že objednávateľ môže dielo upravovať, meniť alebo vykonávať iné zásahy do diela a môže dať prepracovať dielo alebo jeho časť inej osobe bez opätovného súhlasu zhotoviteľa.
12.3	Súhlasy udelené v tomto článku sa vzťahujú aj na použitie rozpracovanej verzie diela alebo jednotlivých častí diela alebo iných dokumentov a výstupov tejto zmluvy.
12.4	Zhotoviteľ udeľuje neodvolateľný súhlas na vykonanie zmien na diele objednávateľovi a jeho prípadným právnym nástupcom. Zhotoviteľ sa zaväzuje zabezpečiť pre objednávateľa neodvolateľný súhlas na vykonávanie zmien na diele od všetkých autorov diela a uvedený súhlas/súhlasy od všetkých autorov diela odovzdať objednávateľovi v listinnej podobe najneskôr s odovzdaním diela. 
12.5	Odmena za udelenie licencie je v plnom rozsahu zahrnutá v celkovej zmluvnej cene podľa tejto zmluvy.
12.6	Licencia udelená touto zmluvou je udelená na dobu trvania majetkových autorských práv podľa § 32 autorského zákona, a to aj vtedy, ak táto zmluva zanikne alebo sa zruší pred úplným vykonaním diela zhotoviteľom.
12.7	Licencia udelená touto zmluvou oprávňuje objednávateľa použiť dielo, jeho jednotlivé časti, ako aj rozpracované časti alebo iné dokumenty a výstupy tejto zmluvy priamo (svojimi zamestnancami) alebo prostredníctvom tretích osôb (dodávateľov).
12.8	Objednávateľ je pri použití diela povinný počínať si tak, aby ako autora uvádzal zhotoviteľa, resp. autorov uvedených zhotoviteľom.


Článok XIII.
Ostatné ustanovenia
13.1	Každý, kto sa zúčastní na príprave a vyhotovení dokumentácie súťažných podkladov pre verejné obstarávanie na zhotovenie stavby, je povinný podľa zákona o verejnom obstarávaní zachovávať mlčanlivosť o ich obsahu až do dňa, keď sa poskytnú uchádzačom alebo záujemcom. O tejto skutočnosti zhotoviteľ poskytne objednávateľovi (verejnému obstarávateľovi) pri odovzdaní predmetu tejto zmluvy písomné vyhlásenie spracovateľov PD o nestrannosti a dôvernosti spracovávaných informácií.
13.2	Zhotoviteľ predloží najneskôr ku dňu podpisu tejto zmluvy objednávateľovi doklad o poistení zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov a/alebo subdodávateľov, kryjúcu prípadné škody spôsobené pri príprave a realizácií predmetu tejto zmluvy a pri plnení s predmetom tejto zmluvy súvisiacimi záväzkami, a to na výšku poistnej sumy najmenej 30 000,00 EUR. Doklad o poistení zodpovednosti za škodu spôsobenú pri výkone profesie (scan originálu) tvorí Prílohu č. 4 tejto zmluvy. Doklad o úhrade poistného zašle zhotoviteľ kontaktnej osobe objednávateľa uvedenej v čl. XIV. bod 2 písm. c) kedykoľvek na jeho vyžiadanie. Zhotoviteľ sa zaväzuje udržiavať poistenie v platnosti v dohodnutej výške po celú dobu trvania tejto zmluvy. Porušenie uvedenej povinnosti sa považuje za podstatné porušenie tejto zmluvy.


Článok XIV.
Doručovanie
14.1	Pokiaľ nie je v zmluve výslovne uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením, musia byť urobené v písomnej forme (ďalej aj „písomnosť“). 
14.2	Písomná komunikácia medzi zmluvnými stranami bude prebiehať podľa údajov v obchodnom registri. Za doručenie písomnosti v súvislosti s touto zmluvou druhej zmluvnej strane sa považuje:
a) osobné doručenie písomnosti druhej zmluvnej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou zmluvnej strany alebo prostredníctvom kuriéra, a to oprávnenej osobe druhej zmluvnej strany; ak zmluvná strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo
b) zaslanie písomnosti ako doporučenej poštovej zásielky prostredníctvom pošty s doručenkou. V prípade vrátenia nedoručenej alebo odopretej zásielky, riadne odoslanej podľa predchádzajúcej vety odosielateľovi, sa táto považuje za doručenú dňom jej vrátenia; ak adresát odmietol písomnosť prevziať, dňom odmietnutia,
c) zaslanie písomnosti elektronicky na adresu elektronickej pošty osôb uvedených v tomto odstavci zmluvy a zároveň vždy v kópii na emailové adresy uvedené v čl. I. tejto zmluvy (len ak sú to rôzne emailové adresy). Zmluvné strany určili a navzájom si oznámili kontaktné údaje poverených zamestnancov zmluvných strán:
za objednávateľa:
· meno   priezvisko: Ing. Ladislav Vanda 
· telefónne číslo: +421 918 110 019
· E-mail: ladislav.vanda@uniba.sk  
· meno   priezvisko: Ing. Katarína Zárecká
· telefónne číslo:  +421 918 110 092
· E-mail: katarina.zarecka@uniba.sk

za zhotoviteľa:
· meno priezvisko: 
· telefónne číslo:
· email:
pričom písomnosť sa považuje za doručenú okamihom prevzatia v prípade, ak prevzatie druhá strana potvrdí, alebo dňom nasledujúcim po dni odoslania písomnosti na uvedené adresy elektronickej pošty, ak druhá strana prevzatie písomnosti nepotvrdí.
14.3	Písomnosti, ktorých obsah sa týka platnosti a účinnosti zmluvy alebo by mali vplyv na práva a povinnosti zmluvných strán z tejto zmluvy alebo z iného dôvodu ide o písomnosti zásadného charakteru, sa považujú za doručené len ak boli doručené spôsobom podľa ods. 2 písm. a) alebo b) zmluvy.
14.4	Akákoľvek zmeny adries a kontaktov sú účinné až doručením oznámenia o ich zmene druhej zmluvnej strane spôsobom podľa ods. 2 písm. a) alebo b) zmluvy.


Článok XV.
Záverečné ustanovenia
15.1	Ustanovenia tejto zmluvy možno meniť a/alebo dopĺňať len v súlade so zákonom o verejnom obstarávaní vo forme písomných očíslovaných dodatkov podpísaných oboma zmluvnými stranami, ktoré budú tvoriť neoddeliteľnú súčasť tejto zmluvy, ak nie je v tejto zmluve uvedené inak. Prevod a postúpenie práv a povinností zo zmluvy zo strany zhotoviteľa je možný len s predchádzajúcim písomným súhlasom objednávateľa.
15.2	Ostatné právne vzťahy výslovne touto zmluvou neupravené sa riadia príslušnými ustanoveniami Obchodného zákonníka v platnom znení.
15.3	Neplatnosť niektorého z ustanovení tejto zmluvy nemá vplyv na platnosť ostatných ustanovení. Ak sa niektoré z ustanovení tejto zmluvy stane neplatným z dôvodu rozporu s právnymi predpismi, zaväzujú sa obe zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.
15.4	Spory, ktoré by mohli vzniknúť pri plnení zmluvných povinností, budú zmluvným stranami riešené predovšetkým dohodou. Pokiaľ by zmluvné strany nedospeli k dohode, pre riešenie sporu je príslušný súd.
15.5	Objednávateľ sa zaväzuje, že k termínu podpisu zmluvy disponuje všetkými potrebnými právami na spracovanie akejkoľvek preexistentnej projektovej dokumentácie vzťahujúcej sa k predmetu zmluvy v neobmedzenom územnom a vecnom rozsahu vrátane nárokov tretích osôb. Prípadné nároky tretích osôb v zmysle vyššie uvedeného ustanovenia sa zhotoviteľ zaväzuje vysporiadať na vlastné náklady.
15.6	Táto zmluva je vypracovaná v troch vyhotoveniach. Objednávateľ obdrží dve vyhotovenia a zhotoviteľ obdrží jedno vyhotovenie zmluvy.
15.7	Zmluvné strany týmto vyhlasujú, že táto zmluva zodpovedá ich slobodnej a vážnej vôli, uzatvárajú ju dobrovoľne, bez tiesne a na znak súhlasu s jej obsahom ju podpisujú.
15.8	Táto zmluva vzniká prejavením súhlasu s celým jej obsahom. Zmluva nadobúda platnosť dňom jej podpísania a účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov.
15.9	Zmluvné strany berú na vedomie, že podľa ust. § 5a ods. 1 a 4 zákona č. 211/2000 Z. z. o slobodnom prístupe k informáciám v znení neskorších predpisov sa v prípade tejto zmluvy jedná o povinne zverejňovanú zmluvu, ktorá sa zverejňuje v Centrálnom registri zmlúv vedenom na Úrade vlády SR.
Prílohy: 
Príloha č. 1: Opis predmetu zákazky 
Príloha č. 2: Cenová ponuka 
Príloha č. 3: Zoznam subdodávateľov 
Príloha č. 4: Doklad o poistení
Príloha č. 5: Harmonogram



Za objednávateľa:					Za zhotoviteľa:
dňa:							dňa:
_________________________				_________________________
Ing. Ingrid Kútna Želonková, PhD.				
	kvestorka
